वर्मा-बघेल खेमे के 40 वोट डॉ. बर्फा को, भाजपा जिलाध्यक्ष बनना तय
भाजपा कार्यालय में रविवार को हुई रायशुमारी के बाद डॉ. राज बर्फा (लौहारी) का जिला अध्यक्ष बनना लगभग तय हो गया है। सूत्रों के अनुसार उन्हें 48 में से 40 वोट मिले हैं। यह विक्रम वर्मा व रंजना बघेल खेमे के मंडल अध्यक्ष व जिला प्रतिनिधि के हैं। इन सभी को पूर्व से ही निर्देश दे दिए गए थे कि डॉ. बर्फा को तीन नामों की पैनल में सर्वोच्च प्राथमिकता पर रखना है। शेष 8 वोट बदनावर विधानसभा क्षेत्र से जुड़े हैं। इनका वोट किस तरफ गया है यह स्पष्ट नहीं है। कयास लगाए जा रहे थे कि वर्मा व बघेल के मनमुटाव के चलते वर्मा व शेखावत खेमा जिला अध्यक्ष बनाने में अहम भूमिका निभाएगा, लेकिन इसके उलट हुआ। वर्मा और बघेल खेमे एकजुट हो गए। वर्मा समर्थित 26 व बघेल समर्थित 14 वोट डॉ. बर्फा के पक्ष में डले।
बताया जाता है मनावर नगर के वरिष्ठ भाजपा कार्यकर्ता व वर्तमान जनप्रतिनिधि ने प्रदेश संगठन तक डॉ. बर्फा के नाम पर सहमति बनाने में सारथी का काम किया। इसके बाद प्रदेश संगठन की ओर से बर्फा का नाम जिले के नेताओं को चार दिन पूर्व ही दे दिया गया था। कहा था कि इसी नाम पर सहमति बनाइए। प्रदेश संगठन की बात को अहमियत देते हुए डॉ. बर्फा के पक्ष में मतदान करवाया गया। कुल मिलाकर डॉ. बर्फा का नाम प्रदेश संगठन से तय था। मनोनयन की जगह निर्वाचन की शक्ल देने के लिए मंडल अध्यक्ष व जिला प्रतिनिधियों से रायशुमारी करवाई गई।
माहौल से जाहिर हुआ कौन नया जिलाध्यक्ष!
भाजपा जिलाध्यक्ष पद की निर्वाचन प्रक्रिया के लिए रविवार को 24 मंडल अध्यक्षों, जिला जनप्रतिनिधियों और कार्यकर्ताओं से रायशुमारी की गई। मंडल अध्यक्षों को एक-एक बुला कर राय ली गई। इधर जिला भाजपा कार्यालय पर पदाधिकारी, कार्यकर्ताओं की चर्चाओं ने एक नाम उजागर कर दिया। सबका मानना था कि डॉ. बर्फा ही अध्यक्ष बनेंगे। उनका नाम तय हो चुका है। इसी के चलते भाजपा कार्यकर्ता डॉ. बर्फा के साथ सेल्फी लेते व बधाइयां देते नजर आए। वर्तमान भाजपा जिलाध्यक्ष रमेश धारीवाल डॉ. बर्फा को साथ लेकर कक्ष में बैठे थे। यहां भी कार्यकर्ता आकर उन्हें बधाई दे रहे थे। कुछ ने तो डॉ. बर्फा का फोन नंबर लेकर भाजपा जिलाध्यक्ष के नाम से सेव कर लिया।
पारदर्शिता से हो रहा है निर्वाचन : हार्डिया
निर्वाचन अधिकारी महेंद्र हार्डिया ने बताया हम पूरी पारदर्शिता से निर्वाचन प्रक्रिया चला रहे हैं। कोई नाम पहले से तय नहीं है। सभी ने आकर तीन-तीन नाम दिए हैं। किस के पक्ष में ज्यादा लोग हैं, यह देख कर ही घोषणा की जाएगी। यह भाजपा कि परंपरा है, हम अाम राय से ही काम करते हैं। कोई भी नाम अचानक सामने नहीं आता।
डॉ. बर्फा।
धार. भाजपा जिलाध्यक्ष पद के लिए रायशुमारी करते निर्वाचन अधिकारी महेंद्र हार्डिया।
hin_Deva hin_Deva hin_Deva hin_Deva hin_Deva hin_Deva hin_Deva mar_Deva bho_Deva